สวัสดีค่ะ หนูเคยเป็นตกขาวมีกลิ่นเเล้วรักษาจนหายค่ะ หลังจากนั้นหนูกินยาคุม21เม็ด พอหยุดกินเเล้วกลับมากินประจำเดือนหนูมาผิดปกติค่ะ เช่นประจำเดือนมาตอนต้นเดือน4-5วัน แต่มาไม่เยอะนะคะ แล้วหลังจากนั้น2อาทิตย์ มีเพศสัมพันธ์ มีเลือดออกมา7วันคล้ายประจำเดือนค่ะ นับจากนั้นมาอีก10วัน หนูดื่มโซจู แล้วมีเลือดออกมาทางช่องคลอดค่ะ ตอนนี้หนูหยุดกินยาคุมแล้วค่ะ ขอคำแนะนำจากคุณหน่อยค่ะ
สวัสดีค่ะ ประจำเดือนที่เป็นปกตินั้น ควรจะมาทุก 22-35 วัน มาแต่ละครั้ง 3-7 วันแล้วหยุดสนิทไม่มีออกกระปริดกระปรอยมาระหว่างรอบเดือนอีกดังนั้นการมีเลือดออกผิดปกติทางช่องคลอด คือผ่านมาแค่ 10 วันก็ออกมาอีกนั้น อาจจะเป็นความผิดปกติจากสาเหตุต่างๆเช่น ผลข้างเคียงจากการใช้ยาคุมหรือการรับประทานยาสมุนไพรที่มีส่วนผสมของฮอร์โมนเพศ น้ำโซจูดังกล่าวมา ไม่แน่ใจว่าเป็นส่วนประกอบของอะไรบ้าง หากเป็นแค่แอลกอฮอล์ธรรมดาไม่น่าทำให้มีเลือดออกผิดปกติทางช่องคลอดได้ สาเหตุอื่นๆเช่น มีเนื้องอกมดลูก เนื้องอกปากมดลูก หรือการติดเชื้อในช่องคลอดหรือปากมดลูกแนะนำการสังเกตอาการ ถ้าเลือดยังออกมาระหว่างรอบเดือนผิดปกติ หรืออกเยอะติดต่อกันเกิน 7 วันขึ้นไปแล้ว ควรไปพบแพทย์เพื่อตรวจเพิ่มเติม ระหว่างนี้หยุดการใช้ยาทุกชนิดที่ไม่จำเป็น งดการมีเพศสัมพันธ์ไปก่อน